
הצעת חוק הביטוח הלאומי (תיקון מס' 64) (הגדלת מענק לידה בשל הילד השני במשפחה), התשס"ג-2003

היו"ר שאול יהלום:

	 אני מתכבד לפתוח את הישיבה השנייה היום של ועדת העבודה, הרווחה והבריאות. הנושא הוא הצבעות בלבד על הצעת חוק הביטוח הלאומי (תיקון מס' 64) (הגדלת מענק לידה בשל הילד השני במשפחה). 

	כידוע	הגישה הממשלה הצעת חוק שעברה קריאה ראשונה והדיון הסתיים בישיבה שלנו בלי הצבעות. אומרת הממשלה: לגבי מענק לידה של הילד השני בלבד, אנחנו רוצים להגדילו       מ-6% של השכר הממוצע במשק ל-9%. 

הסתייגות ראשונה הוגשה על-ידי חבר הכנסת פרוש. הוא מציע: לא 9% אלא 20% לכל הילדים, ולחילופין - 9% לכל הילדים ותחילה ב-1 בינואר ולא - לפי הצעת הממשלה - ב-1 באפריל.

מי בעד ההסתייגות הראשונה של חבר הכנסת פרוש - 20% ולא 9%?

הצבעה
בעד ההסתייגות - אין
נגד - כולם
ההסתייגות של חבר הכנסת פרוש לא נתקבלה.

היו"ר שאול יהלום:

	ההסתייגות לא התקבלה. מי בעד ההסתייגות השנייה - 9% לכל הילדים?

הצבעה
בעד ההסתייגות - אין
נגד - כולם
ההסתייגות של חבר הכנסת פרוש לא נתקבלה.

היו"ר שאול יהלום:

	 ההסתייגות לא התקבלה.

	מי בעד ההסתייגות של חבר הכנסת פרוש - תחילה ב-1 בינואר במקום 1 באפריל כפי שהממשלה רוצה, כי היא אומרת שהיא כבר לא יכולה להיערך?

הצבעה
בעד ההסתייגות - אין
נגד - כולם
ההסתייגות של חבר הכנסת פרוש לא נתקבלה.

שאול יהלום:

	 ההסתייגות לא התקבלה.

	הסתייגויות נוספות של חברי הכנסת מוחמד ברכה, עסאם מח'ול, אחמד טיבי וטלב אלסאנע - במקום 9% יהיה 15%. מי בעד ההסתייגות?


הצבעה
בעד ההסתייגות - אין
נגד - כולם
ההסתייגות של חברי הכנסת מוחמד ברכה, עסאם מח'ול, אחמד טיבי וטלב אלסאנע לא נתקבלה.

היו"ר שאול יהלום:

	 ההסתייגות לא התקבלה. הסתייגויות נוספות של חברי הכנסת עזמי בשארה, ג'מאל זחאלקה וואסל טאהא. ההסתייגות אומרת כך: בסעיף 1 להצעת החוק, במקום 9% יבוא 19%. מי בעד ההסתייגות? 

הצבעה
בעד ההסתייגות - אין
נגד - כולם
ההסתייגות של חברי הכנסת עזמי בשארה, ג'מאל זחאלקה וואסל טאהא לא נתקבלה.


היו"ר שאול יהלום:

	 ההסתייגות לא התקבלה.

הסתייגות לסעיף 2 - במקום המילים "ה-1 בינואר" יבוא "רטרואקטיבית מה-1 באוגוסט 2003". מי בעד ומי נגד?

הצבעה
בעד ההסתייגות - אין
נגד - כולם


היו"ר שאול יהלום:

	 כפי שהבהרתי, התחילה המוצעת על-ידי הממשלה היא לא ה-1 בינואר, זה תוקן ל-1 באפריל. אני מצביע שוב - מי בעד ההסתייגיות האומרת: במקום ה-1 באפריל 2004, יבוא ה-1 באוגוסט 2003? 

הצבעה
בעד ההסתייגות - אין
נגד - כולם
ההסתייגות של חברי הכנסת עזמי בשארה, ג'מאל זחאלקה וואסל טאהא לא נתקבלה.

היו"ר שאול יהלום:

	 ההסתייגות לא התקבלה.

ג'ודי וסרמן:

	אני רוצה להבהיר - אמנם התחילה ב-1 באפריל, ובלבד שלא תשולם גמלה לפי חוק זה לפני תום ארבעה חודשים מיום הפרסום. זאת אומרת שאמנם התחילה תהיה ב-1 באפריל אבל הגמלה תשולם בפועל מעט אחרי כן. 

היו"ר שאול יהלום:

	 מי בעד אישור הצעת החוק לקריאה שנייה ושלישית?


הצבעה
בעד הצעת החוק - אין
נגד - כולם
הצעת חוק הביטוח הלאומי (תיקון מס' 64) (הגדלת מענק לידה בשל הילד השני במשפחה), התשס"ג-2003, נתקבלה.

היו"ר שאול יהלום:

	הצעת החוק אושרה להעברה לקריאה שנייה ושלישית במליאת הכנסת.

	תודה רבה, הישיבה נעולה.

הישיבה ננעלה בשעה 11:00.






